Úradný vestník L 195 , 28/07/1999 S. 0034 - 0036



Rozhodnutie Komisie zo 7. júla 1999 o spoločnom technickom predpise pre požiadavky na pripojenie multislotových mobilných staníc vysokorýchlostných komutovaných dátových okruhov (HSCSD) (oznámené pod číslom dokumentu C (1999) 2029) (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Európskeho parlamentu a Rady 98/13/ES z 12. februára 1998 o koncových telekomunikačných zariadeniach a zariadeniach družicových zemských staníc, vrátane vzájomného uznávania ich súladu [1] a najmä na druhú zarážku jej článku 7 ods. 2, (1) keďže Komisia prijala opatrenia stanovujúce typ koncových zariadení, pre ktoré sa vyžaduje spoločný technický predpis, ako aj súvisiace vyjadrenie o rozsahu jeho pôsobnosti podľa prvej zarážky článku 7 ods. 2 smernice 98/13/ES; (2) keďže by sa mali prijať zodpovedajúce harmonizované normy, alebo ich časti, vykonávajúce základné požiadavky, ktoré je potrebné previesť do spoločných technických predpisov; (3) keďže s cieľom zabezpečiť výrobcom nepretržitý prístup na trhy je potrebné zohľadniť prechodné opatrenia týkajúce sa zariadení schválených podľa vnútroštátnych predpisov pre typové schvaľovanie; (4) keďže Schvaľovaciemu výboru pre telekomunikačné vybavenie (ACTE) bol predložený návrh podľa článku 29 ods. 2; (5) keďže spoločný technický predpis, ktorý má byť týmto rozhodnutím prijatý, je v súlade so stanoviskom ACTE, PRIJALA TOTO ROZHODNUTIE: Článok 1 1. Toto rozhodnutie platí pre koncové zariadenia určené na pripojenie k verejnej telekomunikačnej sieti, ktoré spadajú do pôsobnosti harmonizovanej normy označenej v článku 2 ods. 1 2. Toto rozhodnutie zavádza spoločný technický predpis, ktorý sa týka požiadaviek na pripojenie pre multislotové mobilné stanice vysokorýchlostných komutovaných dátových okruhov (HSCSD). Článok 2 1. Spoločný technický predpis zahŕňa harmonizovanú normu vypracovanú príslušným normalizačným orgánom, ktorá v použiteľnej miere vykonáva základné požiadavky uvedené v článku 5 písm. c) až f) smernice 98/13/ES. Odkaz na túto normu je stanovený v prílohe. 2. Koncové zariadenia, na ktoré sa vzťahuje toto rozhodnutie, spĺňajú požiadavky spoločného technického predpisu uvedeného v odseku 1 a v použiteľnej miere požiadavky spoločných technických predpisov uvedených v rozhodnutiach Komisie 98/574/ES [2] a 97/575/ES [3]. Okrem toho spĺňajú základné požiadavky uvedené v článku 5 písm. a) a b) smernice 98/13/ES a požiadavky všetkých ostatných uplatniteľných smerníc, najmä smerníc Rady 73/23/EHS [4] a 89/336/EHS [5]. Článok 3 Po nadobudnutí účinnosti tohto rozhodnutia notifikované orgány určené na vykonávanie postupov uvedených v článku 10 smernice 98/13/ES, vzhľadom na koncové zariadenia, na ktoré sa vzťahuje článok 1 ods. 1 tohto rozhodnutia, začnú používať alebo zabezpečia používanie harmonizovanej normy uvedenej v prílohe. Článok 4 Toto rozhodnutie je adresované členským štátom. V Bruseli 7. júla 1999 Za Komisiu Karel van Miert člen Komisie [1] Ú. v. ES L 74, 12.3.1998, s. 1. [2] Ú. v. ES L 278, 15.10.1998, s. 30. [3] Ú. v. ES L 278, 15.10.1998, s. 35. [4] Ú. v. ES L 77, 26.3.1973, s. 29. [5] Ú. v. ES L 139, 23.5.1989, s. 19. -------------------------------------------------- PRÍLOHA ODKAZ NA UPLATNITEĽNÚ HARMONIZOVANÚ NORMU Harmonizovanou normou uvedenou v článku 2 rozhodnutia je: Digital cellular telecommunications system (Phase 2+); attachment requirements for global system for mobile communications (GSM); high speed circuit switched data (HSCSD) multislot mobile stations; access (GSM 13.34 version 5.0.2) (Digitálne bunkové telekomunikačné systémy (Fáza 2+); požiadavky na pripojenie pre globálne mobilné komunikačné prostriedky (GSM); multislotové mobilné stanice vysokorýchlostných komutovaných dátových okruhov (HSCSD); prístup (GSM 13.34 verzia 5.0.2)) ETSI Európsky inštitút pre telekomunikačné normy Sekretariát ETSI EN 301419— 2: apríl 1998 (okrem predslovu) DODATOČNÉ INFORMÁCIE Európsky inštitút pre telekomunikačné normy je uznaný podľa smernice Rady a Európskeho parlamentu 98/34/ES. Vyššie uvedená harmonizovaná norma bola vypracovaná na základe poverenia vydaného v súlade s príslušnými postupmi smernice Rady a Európskeho parlamentu 98/34/ES. Úplné znenie vyššie uvedenej harmonizovanej normy je možné získať na adresách: European Telecommunications Standards Institute 650, route des Lucioles, F-06921 Sophia-Antipolis Cedex alebo European Commission, DGXIII/A/2 – (BU 31, 1/7), Rue de la Loi/Wetstraat 200, B-1049 Brussels alebo vo všetkých ostatných organizáciách zodpovedných za dostupnosť noriem ETSI, ktorých zoznam sa nachádza na Internete (na adrese www.ispo.cec.be). --------------------------------------------------